hotchpotch/miracl-hf-unified huggingface dataset:
अनुरणन
मनोध्वनिकी तथा ध्वनिकी में अनुरणन (Reverberation) का अर्थ है ध्वनि उत्पन्न होने के बाद उसका बहुत देर तक बने रहना। अनुरणन तब उत्पन्न होता है जब ध्वनि अनेकानेक बार परावर्तित होने के कारण जुड़ती चली जाती है। अनुरणन के बाद ध्वनि विभिन्न वस्तुओं (दीवार, कुर्सी, मेज, लोग आदि) से अवशोषित होकर क्रमशः क्षीण हो जाती है। अनुरणन की परिघटना को उस समय आसानी से अनुभव किया जाता है जब ध्वनि उत्पन्न करने वाला स्रोत (जैसे स्पीकर) बन्द हो जाने के बाद भी ध्वनि बहुत देर तक बनी रहे अर्थात् तुरन्त समाप्त होने के बजाय धीरे-धीरे क्षीण होते हुए भी बहुत देर तक बनी रहती है।
अनुरणन की क्रिया आवृत्ति पर भी निर्भर करती है। विशेष कक्षों की डिजाइन करते समय वांक्षित अनुरणन-समय की प्राप्ति के लिये कुछ चीजों पर विशेष ध्यान देना पड़ सकता है।
यदि अनुरणन की तुलना प्रतिध्वनि से करनी हो तो ध्यातव्य है कि प्रतिध्वनि को स्पष्ट रूप से सुनने के लिये कम से कम 50 मिलीसेकेण्ड से 100 मिलीसेकेण्ड का समयान्तराल होना आवश्यक है, किन्तु अनुरणन के लिये परावर्तित ध्वनि ५० मिलीसेकेण्ड के अन्दर ही पहुँच जानी चाहिये।
अनुरणन केवल कमरों के अन्दर ही नहीं होता बल्कि वनों में भी और अन्य स्थानों पर भी सम्भव है।
यह समीकरण 1890 के दशक के अन्तिम काल में प्रस्तुत किया गया एक इम्पीरिकल सूत्र है। सैबाइन ने किसी कमरे के अनुरणन-समय "RT", इसके आयतन, तथा कमरे के कुल शोषण (absorption (in sabins) को निम्नलिखित समीकरण द्वारा प्रस्तुत किया-
जहाँ formula_2 कमरे में ध्वनि का वेग है ( 20 डिग्री सेल्सियस पर), formula_3 कक्ष का आयतन (m³ में ) , formula_4 कक्ष का सम्पूर्ण पृष्ठ (m² में), formula_5 कक्ष के पृष्टों का औसत अधिशोषण गुणांक (absorption coefficient) , तथा formula_6 कुल अधिशोषण ((sabins में) है।
सेबाइन ने यह निष्कर्ष निकाला कि अनुरणन-काल कक्ष के अन्दर स्थित विभिन्न तलों के परावर्तनीयता पर निर्भर करता है।
अनुरणनक-काल "RT" तथा कक्ष का आयतन "V" , का क्रान्तिक दूरी "d" (conditional equation) के मान पर बहुत अधिक प्रभाव पड़ता है:
जहाँ क्रांतिक दूरी formula_8 मीटर में, आयतन formula_3 m³ में, और अनुरणन-काल formula_10 सेकेण्ड में मापा जाता है।
विचारपरक लेखन
अखबारों में समाचार और फीचर के अलावा विचारपरक सामग्री का भी प्रकाशन होता है। कई अखबार अपने वैचारिक रुझान से पहचाने जाते हैं। अखबारों में सम्पादकीय पृष्ठ पर प्रकाशित होने वाले सम्पादकीय अग्रलेख ,लेख और टिप्पणीयाँ इसी विचारपरक लेखन की श्रेणी में आती हैं।
स्तम्भ लेखन विचारपरक लेखन का प्रमुख रूप है। कुछ महत्त्वपूर्ण लेखक अपने खास वैचारिक रुझान वाले होते हैं , ऐसे लेखकों की लोकप्रियता को देखकर अखबार उन्हें नियमित स्तम्भ लिखने का जिम्मा देता है। स्तम्भ का विषय चुनने और उसमें विचार व्यक्त करने की उसे पूरी स्वतंत्रता रहती है।
सभी अखबार सम्पादकीय पृष्ठ पर समसामयिक मुद्दों पर वरिष्ठ पत्रकारों और उन विषयों के विशेषज्ञों के लेख प्रकाशित करते हैं। इन लेखों में किसी विषय या मुद्दे की चर्चा की जाती है और इसमें लेखक के विचारों को प्रमुखता दी जाती है। इसमें लेखक के विचार तथ्यों पर आधारित होते हैं।
सम्पादकीय पृष्ठ पर और पत्रिकाओं के प्रारम्भ या परिशिष्ट में सम्पादक के नाम पाठकों के पत्र भी प्रकाशित होते हैं। सभी अखबारों में यह स्थायी स्तम्भ होता है। इसमें पाठक विभिन्न मुद्दों पर अपनी राय व्यक्त करते हैं , समस्याओं को भी उठाते हैं और जनमत को भी प्रतिबिम्बित करते हैं।
समाचार माध्यमों में साक्षात्कार के द्वारा ही समाचार ,फीचर ,विशेष रिपोर्ट और अन्य कई तरह के पत्रकारीय लेखन के लिए कच्ची सामग्री एकत्र होती है। पत्रकारीय साक्षात्कार और सामान्य बातचीत में यह अन्तर होता है कि साक्षात्कार में व्यक्ति से तथ्य , उसकी राय और भावनाएँ जानने के लिए सवाल पूछे जाते हैं जबकि सामान्य बातचीत उद्देश्यहीन संवाद है।
कल्याणकारी राज्य
कल्याणकारी राज्य (welfare state) शासन की वह संकल्पना है जिसमें राज्य नागरिकों के आर्थिक एवं सामाजिक उन्नति में महत्वपूर्ण भूमिका निभाता है। कल्याणकारी राज्य अवसर की समानता, धन-सम्पत्ति के समान वितरण, तथा जो लोग अच्छे जीवन की न्यूनतम आवश्यकताओं को स्वयं जुटा पाने में असमर्थ है उनकी सहायता करने जैसे सिद्धान्तों पर आधारित है। यह एक सामान्य शब्द है जिसके अन्तर्गत अनेकानेक प्रकार के आर्थिक एवं सामाजिक संगठन आ जाते हैं।कल्याणकारी राज्य सरकार का एक रूप है जिसमें राज्य समान अवसर के सिद्धांतों, धन के समान वितरण और नागरिकों के लिए सार्वजनिक जिम्मेदारी के आधार पर नागरिकों की आर्थिक और सामाजिक भलाई की रक्षा करता है और उन्हें बढ़ावा देता है, जो स्वयं का लाभ उठाने में असमर्थ हैं। एक अच्छे जीवन के लिए न्यूनतम प्रावधान। [१] यह शब्द १ ९ ४ Great में ग्रेट ब्रिटेन द्वारा अपनाए गए सामाजिक बीमा के व्यापक उपायों से जुड़ा है, [१] समाजशास्त्री टीएच मार्शल ने आधुनिक कल्याणकारी राज्य को लोकतंत्र , कल्याण और पूंजीवाद के विशिष्ट संयोजन के रूप में वर्णित किया है। [2]
मिश्रित अर्थव्यवस्था के एक प्रकार के रूप में, कल्याणकारी राज्य, सरकारी संस्थाओं को स्वास्थ्य और शिक्षा के लिए धन देते हैं, साथ ही व्यक्तिगत नागरिकों को प्रत्यक्ष लाभ देते हैं। [३] आधुनिक कल्याणकारी राज्यों में जर्मनी और फ्रांस, बेल्जियम और नीदरलैंड शामिल हैं, [४] साथ ही नॉर्डिक देश , [५] जो नॉर्डिक मॉडल के रूप में जानी जाने वाली प्रणाली को रोजगार देते हैं। कल्याणकारी राज्य के विभिन्न कार्यान्वयन तीन श्रेणियों में आते हैं: (i) सामाजिक लोकतांत्रिक, (ii) उदारवादी, और (iii) रूढ़िवादी
आधुनिक कल्याणकारी राज्य को दो भागों में बांटा गया है
१) राज्य के आवश्यक एवं अनिवार्य कार्य
२) राज्य के ऐच्छिक कार्य
3) प्रमुख रूप से भारतीय संविधान के भाग 4(ए)में उल्लेखित "नीति निर्देशक
लोककल्याणकारी राज्य की अवधारणा अत्यन्त प्राचीनकाल से ही भारत में रही है । प्राचीन युग में राज्य को नैतिक कल्याण का साधन माना जाता था । रामायण काल में तो रामराज्य की अवधारणा इसी लोककल्याणकारी राज्य के सिद्धान्त पर आधारित थी। हिन्दुओं के धार्मिक ग्रन्थों में यहां तक लिखा है कि राजा अपनी प्रजा का हित नहीं चाहता और अपने कर्तव्य का पालन नहीं करता, वह नरक का अधिकारी होता है । चाणक्य हो या फिर अरस्तु या प्लेटो, इन्होंने भी लोक कल्याण कारी राज्य की अवधारणा को महत्त्व दिया है । लोक कल्याणकारी राज्य से तात्पर्य किसी विशेष वर्ग का कल्याण न होकर सम्पूर्ण जनता का कल्याण होता है । इस तरह सम्पूर्ण जनता को केन्द्र मानकर जो राज्य कार्य करता है, वह लोक कल्याणकारी राज्य है ।
लोक कल्याणकारी राज्य की अवधारणा के सम्बन्ध में इंसाइक्लोपीडिया ऑफ सोशल साइंसेस के विचार हैं: “लोककल्याणकारी राज्य से तात्पर्य ऐसे राज्य से है, जो अपने सभी नागरिकों को न्यूनतम जीवन रत्तर प्रदान करना अपना अनिवार्य उत्तरदायित्व समझता है ।” प्रो॰ एच॰जे॰ लास्की के अनुसार: “लोककल्याणकारी राज्य लोगों का ऐसा संगठन है, जिसमें सबका सामूहिक रूप से अधिकाधिक हित निहित है ।”
नान्हू राम
मास्टर नान्हू राम (१९०४ - १९९८) भारत के एक स्वतंत्रता संग्राम सेनानी थे। आपने भारत की स्वतंत्रता के लिये लगभग ९ वर्ष अंग्रेजी जेलों में बिताये।
नाहू राम का जन्म हरियाणा के रोहतक जिले के जसराणा ग्राम में हुआ था। वे दो बार पंजाब विधान सभा के सदस्य रहे। बड़े इमानदार और समाजसेवी राजनेता थे।
व्यासांतरी घिरनी
व्यासांतरी घिरनी (differential pulley या Weston differential pulley या chain hoist या chain fall) बहुत भारी सामानों (जैसे कार का इंजन) को हाथ से उठाने के लिये प्रयुक्त एक युक्ति है। इसको काम में लेने के लिये एक एक चेन को हाथ से खींचना पड़ता है जो घिरनियों की परिधि पर स्थित दाँतों से लिपटी होती है। हाथ द्वारा खींचकर इस युक्ति से कितना भार उठाया जा सकता है, यह इसकी दो घिरनियों के आपेक्षिक आकार पर निर्भर करता है।
आनत समतल
आनत समतल (inclined machine) एक सरल यंत्र है।
द ओबेरॉय गुडगाँव
द ओबेरॉय गुडगाँव, गुड़गाँव का एक लक्ज़री होटल है। इसकी प्रबंधन 'द ओबेरॉय होटल्स ऐण्ड रिसॉर्ट्स' के द्वारा की जाती है। गुडगाँव स्थित डेवलपर “ऑर्बिट रिसॉर्ट्स” ने इसका स्वामित्व प्राप्त किया हुआ हैं।
इसे बनाने में 4 बिलियन रुपया खर्च हुआ था एवं इसका उद्घाटन 13 अप्रैल 2011 को हुआ था। यह गुडगाँव, व्यवसायिक कारणों से आने वाले लोगों को ध्यान में रखते हुए बनाया गया था ताकि उन्हें दिल्ली नहीं रुकना पड़े। यह होटल ट्राईडेंट ठीक बगल में एवं NH8 के ठीक पास में स्थित्त हैं।
इस होटल को 2011 में थे विश्व का “लीडिंग लक्ज़री होटल” पुरष्कार से वर्ल्ड ट्रेवल अवार्ड्स में सम्मानित किया था। इस अवार्ड को होटल उद्योग के ऑस्कर्स के नाम से जाना जाता हैं।
यह होटल उद्योग विहार, DLF फेज 5 में स्थित हैं, इसकी सबसे बड़ी विशेषता यहाँ से नई दिल्ली एयरपोर्ट का नजदीक होना हैं। गुडगाँव में अब मेट्रो के जाल बिछ जाने से रेलवे स्टेशन से इसकी दूरी काफी कम हो गयी हैं। गुडगाँव के हृदयस्थली में स्थित होने की वजह से यह काफी लोगों के द्वारा पसंद किया जाता हैं। NH8 क पास होने के चलते यहाँ आपको साफ़ सुथरी एवं चौड़ी सड़के मिलेंगी।
इस होटल में आपको विश्वस्तरीय सुविधाएं देखने को मिलेंगी। यहाँ ऐशो आराम के हर वो चीज़ें मौजूद हैं जिनकी आप कल्पना करते हैं। यहाँ पर 2 बॉल रूम्स 10 मीटिंग रूम्स एवं एक मनोहारी गार्डन हैं। जहाँ आप अपने निजी कार्यक्रम के लिए आप कितने भी मेहमान बुला ले जगह की कमी नहीं पड़ेगी। ये इस होटल की खासियत हैं।
ये पर आपके शारीरिक एवं मानसिक स्वस्थ्य का पूरा ख्याल रखा जाता हैं। यहाँ की स्पा विश्वस्तरीय हैं। यहाँ के स्पा में 7 थेरेपी रूम एवं सुइट्स हैं। यहाँ प्रत्येक थेरेपी रूम में शावर के अलावा स्टीम लेने की भी व्यवस्था हैं। इनमे आपकी प्राइवेसी का पूरा ख्याल रखा जाता हैं। यहाँ पर एक मल्टीस्पेशलिटी जीम की भी व्यवस्था हैं। जहा कार्डिओ वैस्कुलर एक्सरसाइज के लिए बहुत अच्छे उपकरण हैं एवं इसका नाम “टेक्नोजिम” हैं।
यहा के कमरे काफी बड़े एवं आरामदायक हैं, यह विश्व के अन्य किसी भी सिटी होटल के सामान हैं। इन कमरों की लाइटिंग, रंगरोगन इतनी आकर्षक तरीके से की गयी हैं कि एक नजर में ये आपको पसंद आ जाएगी।
इस होटल का लक्ज़री रूम्स काफी विशाल एवं भव्य हैं। इनमे ये सुविधाएं मौजूद हैं। इस होटल के रेस्टोरेंट में थ्रीसिक्सटीवन (24 घंटे खुले रहने वाला मल्टी क्यूज़ीन रेस्टोरेंट) एवं अमरता (तटीय भारत के व्यंजन के लिए मशहूर) जहां के खाने स्वाद अत्यंत ही स्वादिष्ट रहता हैं। इस होटल के प्रमुख बार में का नाम 'द पियानो बार' हैं। जो अपने माहौल एवं कॉकटेल्स के लिए प्रसिद्ध है। ये होटल गुडगाँव के केंद्र में स्थित हैं इसलिए साइबर सिटी में जितने भी कॉर्पोरेट क्लाइंट आते हैं वे इस होटल को ही प्राथमिकता देते हैं। इस होटल के स्टाफ भी बेहद शालीन एवं सौम्य स्वाभाव के हैं। जो आपके होटल में रहने के अनुभव को और भी आरामदायक बनाते हैं।
गौरी धर्मपाल
गौरी धर्मपाल (जन्म १९३१) भारत की एक कवयित्री, संस्कृत विदुषी, तथा लेडी ब्रेबान महाविद्यालय की भूतपूर्व संस्कृत विभागाध्यक्षा हैं। २०१० में भारत के राष्ट्रपति से उन्हें प्रशस्ति पत्र प्राप्त हुआ।
गौरी धर्मपाल का जन्म १९३१ में कोलकाता में हुआ। आपने कलकत्ता विश्वविद्यालय से संस्कृत में स्नातकोत्तर उपाधि प्राप्त की। आपने अपने कार्य जीवन की शुरुआत संस्कृत के प्राध्यापक के रूप में थी तथा आप लेडी ब्रेबान कालेज, कोलकाता से संस्कृत विभागाध्यक्ष पद से सेवानिवृत्त हुईं। आप संस्कृत , हिंदी, अंग्रेजी तथा गुजराती भाषाओं में भी दक्ष हैं।
आपने कई भाषाओं में अनुवाद-कार्य किया है। बडी संख्या में आपकी बालगीत, बालकविताएँ तथा बालकहानियों की पुस्तकें प्रकाशित हैं, जिनमें चोद्दो पिडिम, इंगले-पिंगले, उपनिषदेर गल्प तथा टाइगर फ्राई एंड अदर टेल्स प्रमुख हैं। संस्कृत तथा वैदिक अध्ययन पर आपकी कई पुस्तकें एवं अनुवाद कृतियाँ भी प्रकाशित हैं।
१) शिशु संसद पुरस्कार
२) विद्यासागर पुरस्कार
३) श्री अरविन्द पुरस्कार
४) संस्कृत भाषा में योगदान हेतु राष्ट्रपति द्वारा आजीवन उपलब्धि पुरस्कार, तथा
५) उत्कृष्ट अध्यापन के लिये एमिनेंट टीचर अवार्ड सहित अनेक पुरस्कार ओर सम्मान से विभूषित किया गया है।
गौरी धर्मपाल ने बांग्ला बाल साहित्य में नई शैली और तकनीक को जन्म दिया है। बाल साहित्य में प्रभूत योगदान करते हुए आपने भारतीय लोकसाहित्य और पुराणों की कहानियों का पुनर्सृजन किया है, जहाँ पाठ की समृद्धि और शैली की सहजता भी बरकरार है।
हिलटन चेन्नई
हिलटन चेन्नई का एक फाइव स्टार लक्ज़री होटल हैं जो चेन्नई के इक्कादुथांगल के इनर रिंग रोड में स्थित हैं। यह ओलम्पिया टेक्नोलॉजी पार्क गुईनदी एवं काठीपारा जंक्शन के बिलकुल नजदीक हैं। 4,००० मिलियन रुपये में बने इस होटल का उद्घाटन 28 फरबरी 2011 को हुआ था भारत में हिलटन में की ये चौथी सम्पति हैं। इसके 2 होटल दिल्ली एवं मुंबई इंटरनेशनल एयरपोर्ट में हैं। यह होटल दूर से ही काफी आकर्षक लगता हैं एवं रात में दूर से इसको देखना अपने आप में एक अद्भुत अनुभव हैं।
9 मंजिली इस होटल में 204 कमरे (जिसमे 2 एग्जीक्यूटिव सुइट्स हैं, 16 जूनियर सुइट हैं, 7 हिलटन डीलक्स रूम, 58 हिलटन एग्जीक्यूटिव रूम्स, 121 हिलटन किंग गेस्ट रूम्स हैं। इस होटल की इंटीरियर डिजाइनिंग होन्ग कोंग की दिलेओनार्दो एवं डलास स्थित विल्सन & एसोसिएट्स ने की थी।
इस होटल में कुल मिलकर 5 रेस्टोरेंट एवं बार हैं।इस होटल में मीटिंग रूम्स एवं बैंक्वेट पार्टी करने की भी सुविधाएं हैं। इसके मीटिंग रूम आधुनिक टेक्नोलॉजी से सुसज्जित हैं। इस होटल का बॉलरूम जो हिलटन ग्रैंड बॉलरूम के नाम से जाना जाता हैं एवं इसमें 750 लोगों के लिए जगह हैं।
इस होटल के टेरेस pe 15*80 फ़ीट का स्विमिंग पूल हैं जो इस तरीके से डिज़ाइन किया गया हैं की आप स्विमिंग का मजा लेते हुए शहर को देख सकते हैं। ये आपके मन को रोमांचित कर देने वाला क्षण रहता हैं।
इस होटल के कमरे काफी आकर्षक एवं मन मोहक हैं। इन कमरों में आपकी हर एक छोटी से छोटी सुविधाओं का ख्याल रखा जाता हैं। इनके कमरों के बेहतरीन इंटीरियर्स एवं आर्किटेक्चर एवं लाइटिंग देखकर आपको ऐसा लगेगा की आप किसी दूसरी दुनिआ में हो। इस होटल में निम्नलिखित प्रकार के कमरे हैं:इन कमरों के बाथरूम्स काफी आकर्षक हैं एवं इसमें बाथटब एवं शोवेर्स विथ हैंडहेल्ड शॉवेरहेड्स एवं रेनफॉल शॉवेरहेड्स की सुविधा उपलब्ध हैं।
हिलटन होटल का स्टाफ भी काफी नम्र एवं काफी मददगार हैं। ये लोग आप की इस होटल में आपके निवास को औरभी मनोरम बनाते हैं।इन्हे अच्छी तरह ट्रेनिंग दी जाती हैं की वे अपने अतिथियो का अच्छे से स्वागत करे। यह अपने आगंतुकों के लिए वेकउप कॉल, हवाई अड्डे से पिक एवं ड्राप (आग्रह किये जाने पर) की भी व्यवस्था करती हैं।
हिलटन होटल चेन्नई शहर की शान हैं, एवं जो गेस्ट इस होटल में रुकते हैं वो दुबारा कही और जाना पसंद नहीं करते हैं, ये इस होटल की खासियत हैं।
विसर्ग
'विसर्ग ( ः ) महाप्राण सूचक एक स्वर है। ब्राह्मी से उत्पन्न अधिकांश लिपियों में इसके लिये संकेत हैं। उदाहरण के लिये, रामः, प्रातः, अतः, सम्भवतः, आदि में अन्त में विसर्ग आया है।
जैसे आगे बताया गया है, विसर्ग यह अपने आप में कोई अलग वर्ण नहीं है; वह केवल स्वराश्रित है। विसर्ग का उच्चारण विशिष्ट होने से उसे पूर्णतया शुद्ध लिखा नहीं जा सकता, क्योंकि विसर्ग अपने आप में ही किसी उच्चारण का प्रतीक मात्र है ! किसी भाषातज्ज्ञ के द्वारा उसे प्रत्यक्ष सीख लेना ही जादा उपयुक्त होगा।
सामान्यतः
विसर्ग के पहले हृस्व स्वर/व्यंजन हो तो उसका उच्चारण त्वरित ‘ह’ जैसा करना चाहिए; और यदि विसर्ग के पहले दीर्घ स्वर/व्यंजन हो तो विसर्ग का उच्चारण त्वरित ‘हा’ जैसा करना चाहिए।
विसर्ग के पूर्व ‘अ’कार हो तो विसर्ग का उच्चारण ‘ह’ जैसा; ‘आ’ हो तो ‘हा’ जैसा; ‘ओ’ हो तो ‘हो’ जैसा, ‘इ’ हो तो ‘हि’ जैसा... इत्यादि होता है। पर विसर्ग के पूर्व अगर ‘ऐ’कार हो तो विसर्ग का उच्चारण ‘हि’ जैसा होता है।
विसर्ग के दो सहस्वनिक होते हैं-
केशवः = केशव (ह)
बालाः = बाला (हा)
भोः = भो (हो)
मतिः = मति (हि)
चक्षुः = चक्षु (हु)
देवैः = देवै (हि)
भूमेः = भूमे (हे)
पंक्ति के मध्य में विसर्ग हो तो उसका उच्चारण आघात देकर ‘ह’ जैसा करना चाहिए।
गुरुर्ब्रह्मा गुरुर्विष्णुः गुरुर्देवो महेश्वरः।
विसर्ग के बाद अघोष (कठोर) व्यंजन आता हो, तो विसर्ग का उच्चारण आघात देकर ‘ह’ जैसा करना चाहिए।
प्रणतः क्लेशनाशाय गोविन्दाय नमो नमः।
विसर्ग के बाद यदि ‘श’, ‘ष’, या ‘स’ आए, तो विसर्ग का उच्चारण अनुक्रम से ‘श’, ‘ष’, या ‘स’ करना चाहिए।
यज्ञशिष्टाशिनः सन्तो मुच्यन्ते सर्वकिल्विषैः।
यज्ञशिष्टाशिन(स्)सन्तो मुच्यन्ते सर्वकिल्विषैः।
धनंजयः सर्वः = धनंजयस्सर्वः
श्वेतः शंखः = श्वेतश्शंखः
गंधर्वाः षट् = गंधर्वाष्षट्
‘सः’ के सामने (बाद) ‘अ’ आने पर दोनों का ‘सोऽ’ बन जाता है; और ‘सः’ का विसर्ग, ‘अ’ के सिवा अन्य वर्ण सम्मुख आने पर, लुप्त हो जाता है।
सः अस्ति = सोऽस्ति
सः अवदत् = सोऽवदत्
विसर्ग के पहले ‘अ’कार हो और उसके पश्चात् मृदु व्यंजन आता हो, तो वे अकार और विसर्ग मिलकर ‘ओ’ बन जाता है।
पुत्रः गतः = पुत्रो गतः
रामः ददाति = रामो ददाति
विसर्ग के पहले ‘आ’कार हो और उसके पश्चात् स्वर अथवा मृदु व्यंजन आता हो, तो विसर्ग का लोप हो जाता है।
असुराः नष्टाः = असुरा नष्टाः
मनुष्याः अवदन् = मनुष्या अवदन्
विसर्ग के पहले ‘अ’ या ‘आ’कार को छोडकर अन्य स्वर आता हो, और उसके बाद स्वर अथवा मृदु व्यंजन आता हो, तो विसर्ग का ‘र्’ बन जाता है।
भानुः उदेति = भानुरुदेति
दैवैः दत्तम् = दैवैर्दत्तम्
विसर्ग के पहले ‘अ’ या ‘आ’कार को छोडकर अन्य स्वर आता हो, और उसके बाद ‘र’कार आता हो, तो, विसर्ग के पहले आनेवाला स्वर दीर्घ हो जाता है।
ऋषिभिः रचितम् = ऋषिभी रचितम्
भानुः राधते = भानू राधते
शस्त्रैः रक्षितम् = शस्त्रै रक्षितम्
सैकेन्डी लोलक
सैकेन्डी लोलक (seconds pendulum) वह लोलक है जिसका आवर्तकाल ठीक-ठीक २ सेकेण्ड होता है। अतः इसकी आवृत्ति १/२ हर्ट्ज होती है।
या, जहाँ formula_3 और formula_4 हो तो formula_5.
लोलक (गणित)
गणित में लोलक की गति का विस्तृत और बिना किसी सरलीकरण के अध्ययन किया जा सकता है।
'सरल लोलक', वास्तविक लोलक का सरलीकृत रूप है जिसमें निम्नलिखित मान्यताएँ अन्तर्निहित हैं-सरल लोलक की गति को निरूपित करने वाला अवकल समीकरण (differential equation) निम्नलिखित है- जहाँ formula_2 गुरुत्वजनित त्वरण है, formula_3 लोलक की लम्बाई है, और formula_4 कोणीय विस्थापन है।
द्विक लोलक
गणित और भौतिकी में द्विक लोलक (double pendulum) वह लोलक है जिसमें एक लोलक के साथ दूसरा लोलक भी जुड़ा होता है। यह एक सरल भौतिक निकाय है किन्तु इसकी गतिकी (डाइनेमिक्स) बहुत सम्पन्न है।
पाठक
पाठक वे कहलाते है जो कोई भी कहानी ,कविता ,लेख ,निबन्ध या अखबार पढ़ते है वे ही पाठक कहलाते हैं।
त्रिविम प्रक्षेप
त्रिविमीय वस्तुओं को द्विविमीय तल पर प्रक्षेपित करके प्रदर्शित करने की अनेक विधियाँ हैं। इन्हें त्रिविम प्रक्षेप (3D-projection) कहते हैं।
शंकु-लोलक
शंकु-लोलक ( conical pendulum) की रचना सरल लोलक जैसी ही होती है जिसमें एक किसी धुरी से बंधे धागे से बंधा हुआ द्रव्यमान एकसमान वृत्तीय गति करता है। इस प्रकार की गति करते हुए इसकी डोरी एक शंकु बनाती है।
तथा
कुलदेवी मंदिर
कुलदेवी मंदिर, उत्तर प्रदेश के प्रतापगढ़ जिले के डेरवा क़स्बे में स्थित प्रख्यात भदरी राजघराने की कुल देवी का मंदिर हैं। यह मंदिर कुंडा तहसील के डेरवा बाजार के पास भदरी राजघराने के जिल्ले में स्थित है, यह बिसेन ठाकुरों की कुलदेवी हैं, इसे उत्तर प्रदेश सरकार के कैबिनेट मंत्री रघुराज प्रताप सिंह के पूर्वजों ने बनवाया है। मंदिर लगभग ८०० साल पुरानी बताई जाती हैं।
मान्यता अनुसार राजघराने के लोग कोई भी कार्य करने से पहले कुल देवी का आशीर्वाद लेते हैं। शादी विवाह में प्रथम निमंत्रण भी कुलदेवी को दिया जाता है। परम्पराओं से जुड़े राजघराने के लोग अब भी वासंतिक नवरात्र में नवमी के दिन देवी को भेंट चढ़ाने पहुंचते हैं।
वर्ष २०१५, में उत्तर प्रदेश पर्यटन विकास मंत्रालय ने मंदिर को पर्यटन स्थल के तौर पर सजाने संवारने और विकसित करने के लिए डेढ़ करोड़ रुपये का पैकेज स्वीकृत प्रदान किया है।
kya ye mandir ham gorwa thakur rador ki kuldevi mandir hai
एमएसजी: द मैसेंजर
एमएसजी: द मैसेंजर (अन्य नाम एमएसजी: द मैसेंजर ऑफ़ गोड) गुरमीत सिंह राम रहीम और जीतु अरोड़ा निर्देशित एक्शन फ़िल्म है। इसमें सभी करतब सिंह ने स्वयं किये हैं। फ़िल्म में युवाओं से सम्बंधित मुद्दों पर आधारित है, जैसे नशा, शराबीपन आदि। फ़िल्म में सात गीत हैं और उन्हें १३ फ़रवरी २०१५ को हिन्दी अंग्रेज़ी, तमिल, तेलुगू और मलयालम में जारी किया गया। फ़िल्म को समालोचकों से नकारात्मक समीक्षायें मिली।
पृथ्वी सम्मेलन
पर्यावरण में प्रदूषण के कारण पूरी पृथ्वी प्रदूषित हो रही है। वैज्ञानिकों और पर्यावरण विशेषज्ञों का मानना है यही स्थित बनी रही तो इसके गंभीर परिणाम हो सकते हैं जिनमें पृथ्वी पर प्राणियों और वृक्षों का बने रहना कठिन होगा। इस प्रकार से भविष्य में मानव सभ्यता का जीवन ही खतरे में पड़ रहा है। इसको मद्देनजर रखते हुए सन् 1992 में ब्राजील के रियो डी जेनेरियो शहर में विश्व के 172(कई किताबो में 178) देशों ने पृथ्वी सम्मेलन का आयोजन किया गया था। हाल ही में सन 2021 में नई दिल्ली में यह आयोजित हुआ। इसके पश्चात सन् 2002 में दक्षिण अफ्रीका के शहर जोहान्सबर्ग में पृथ्वी सम्मेलन का आयोजन करके संसार के सभी राष्ट्रों को पर्यावरण संरक्षण पर ध्यान आकर्षित करने के लिए ज़ोर दिया था।
इस सम्मेलन में एजेंडा 21 को घोषित किया गया /
यानि हमारी 21 वी सदी कैसी होगी इस बारे में कुछ लक्ष्य रखे गए l सतत विकास लक्ष्य की भी इस सम्मेलन में बात की गई ।thanks
बीबीसी के यौन शोषण के मामले
२०१२ और २०१३ में, ब्रिटिश प्रसारण निगम जांच, आरोपों और कर्मचारियों द्वारा प्रतिबद्ध यौन शोषण से संबंधित घोटालों, और अन्य लोगों द्वारा दुरुपयोग के आरोपों की रिपोर्टिंग की एक श्रृंखला में शामिल किया गया था। बीबीसी के कर्मचारियों द्वारा बाल यौन शोषण के मुद्दे को जिमी साविल ने यौन शोषण घोटाले के हिस्से के रूप में अक्टूबर २०१२ में राष्ट्रीय स्तर पर प्रचारित किया था। साविल एक रेडियो डीजे और टीवी व्यक्तित्व थे और उन्होंने 'जिम'ल्ल फिक्स ईट', 'क्लंक क्लिक' और 'टौप ऑफ पॉप' जैसे कर्यक्रम प्रस्तुत किये और वह राशी जुटाने का एक माध्यम थे। साविल और अन्य बीबीसी कर्मचारियों द्वारा यौन शोषण के आरोप बीबीसी टेलीविजन केंद्र सहित देश भर अन्य स्थानों में रिपोर्ट किये गये थे। आगामी कवरेज ने अन्य पीड़ितों को आगे आने के लिये प्रोतसाहित किया।
पोरोचिस्ता खाकपूर
पोरोचिस्ता खाकपूर का जन्म तेहरान में हुआ था। पुरन्तु उनकी शिक्षा और प्रारंभिक जीवन लॉस एंजेलिस में बिता।
पोरोचिस्ता के लेख द न्यू यॉर्क टाइम्स, द लॉस एंजेलिस टाइम्स, द डेली बीस्ट, द विलेज वॉइस और द शिकागो रीडर में छपी हैं। उन्हें जॉन हॉपकिन्स विश्वविद्यालय, नॉर्थवेस्टन विश्वविद्यालय, द वर्जीनिया सन्टर फ़ॉर क्रिएटिव आर्ट्स, द सेवानी राइटर्स कॉन्फ़्रेन्स, द उक्रॉस फ़ाउन्डेशन और यड्डो की ओर से फ़ेलोशिप प्राप्त हुई।
वह सैंटा फ़े के कॉलेज में रचनात्मक लेखों की प्रोफ़ेसर हैं।
विजय कुमार (रोबोटविज्ञानी)
विजय कुमार (जन्म : 12 अप्रैल, 1962) भारत के एक रोबोटविज्ञानी हैं। वे पेन्सिल्वेनिया विश्वविद्यालय के स्कूल ऑफ इंजीनियरिंग ऐण्ड अप्लायड मेकेनिक्स में यूपीएस फॉउण्देशन प्रोफेसर हैं। ०१ जुलाई, २०१५ को वे पेन्न इंजीनियरिंग के डीन बनने वाले हैं। विजय कुमार मल्टी-रोबोट-फॉर्मेशन के नियन्त्रण और सहयोग विषय पर किये गये अपने कार्य के लिये प्रख्यात हैं।
फूको का लोलक
फूको का लोलक (Foucault pendulum) धरती के अपनी धुरी पर घूमने की क्रिया को प्रदर्शित करने के उद्देश्य से निर्मित एक सरल प्रायोगिक युक्ति है। इसका नाम फ्रांसीसी भौतिकशास्त्री लिओं फूको (Léon Foucault) के नाम पर पड़ा है। फूको ने इस लोलक का निर्माण १८५१ में किया था।
चुम्बकीय लोलक
चुम्बकीय लोलक (magnetic pendulum) वह दोलक है जिसमें धागे से लटका धातु (लोहा) का लोलक कई चुम्बकों के चुम्बकीय क्षेत्र तथा गुरुत्वीय क्षेत्र के अधीन गति करता है। लोलक के धागे की लम्बाई इतनी रखी जाती है कि वह किसी भी चुम्बक को न छू सके।
इसमें लोलक की गति गुरुत्वीय क्षेत्र तथा चुम्बकों के चुम्बकीय क्षेत्र - दोनों से निर्धारित होता है। यद्यपि इस प्रयोग में लोलक की गति 'अनियमित' दिखती है फिर भी यह 'डिटर्मिनिस्टिक' है। यह गति आरम्भिक स्थितियों (starting conditions) पर निर्भर करती है। इस गति को 'डिटर्मिनिस्टिक केओस' (deterministic chaos) कहा गया है।
केट बोसवरथ
कैथरीन ऐन "केट" बोसवरथ (लैटिन: Kate Bosworth) (जन्म 2 जनवरी 1983) संयुक्त राज्य अमेरिका की एक फिल्म अभिनेत्री है।
कमानीदार तुला
कमानीदार तुला (Spring scale या Spring balance) एक प्रकार की तुला (तराजू) है। इसमें एक स्प्रिंग होती है जिसका एक सिरा फिक्स रहता है और दूसरे सिरे पर हुक के द्वारा वह भार लटकाया जाता है जिसका वजन ज्ञात करना हो। यह हुक के नियम पर कार्य करती है।
अलका बेओत्रा
डॉ॰ अलका बेओत्रा (अँग्रेजी: Dr. Alka Beotra) भारतीय महिला को विश्व डोपिंग रोधी वैज्ञानिक संघ (WAADS) के कार्यकारी समिति की सदस्य हैं। 13 मार्च, 2015 को उन्हें इस पद हेतु नामित किया गया। वे संघ के 6 सदस्यीय कार्यकारी समिति में नामित होने वाली एक मात्र एशियाई महिला हैं। वर्तमान में डॉ॰ अलका युवा कार्य और खेल मंत्रालय के अधीन राष्ट्रीय डोप परीक्षण प्रयोगशाला की वैज्ञानिक निदेशक के रूप में कार्यरत हैं।
अलका ने काशी हिन्दू विश्‍वविद्यालय, वाराणसी से 1977 में परास्नातक तथा 1981 में पीएच.डी. में करने के बाद फरवरी 1982 से मार्च 1990 तक अखिल भारतीय आयुर्विज्ञान संस्थान, नई दिल्ली के फार्माकोलॉजी विभाग में पूल ऑफिसर और रिसर्च ऑफिसर के पद पर काम किया। तत्पश्चात मार्च 1990 में वे भारतीय खेल प्राधिकरण के डोप नियंत्रण केंद्र में वैज्ञानिक के पद पर नियुक्त हुईं और उसके बाद एथलीटों की दवा के परीक्षण कार्य से जुड़ी। वे मार्च 2002 से अगस्त 2009 तक डोप परीक्षण प्रयोगशाला नई दिल्ली में उप वैज्ञानिक निदेशक तथा पदोन्नति के पश्चात सितंबर 2009 से लगातार वैज्ञानिक निदेशक के पद पर कार्यरत हैं। उन्हें डोप परीक्षण प्रयोगशाला में काम करने का 24 साल का अनुभव है। तीन वर्ष की अवधि के लिए मार्च 2015 से वे एंटी डोपिंग वैज्ञानिकों (WAADS) की वर्ल्ड एसोसिएशन के कार्यकारी बोर्ड की सदस्य नामित हुयी है।
वे 1999 से लगातार इंडियन एसोसिएशन ऑफ स्पोर्ट्स मेडिसिन (IASM) में विभिन्न पदों पर कार्य कर चुकी हैं। वर्तमान में वे इंडियन एसोसिएशन ऑफ स्पोर्ट्स मेडिसिन में उपाध्यक्ष हैं और खेल चिकित्सा एशियाई फेडरेशन के डोपिंग आयोग की सदस्य हैं।
मध्य प्रदेश संपर्क क्रांति एक्सप्रेस
मध्य प्रदेश संपर्क क्रांति एक्सप्रेस (12121) 2005 में शुरू की गयी संपर्क क्रांति सीरीज के रेलगाड़ियों में से एक हैं। संपर्क क्रांति एक्सप्रेस रेलगाड़ी की घोषना 2005 के रेलवे बजट में की गयी थी। यह रेलगाड़ी भारत की हृदयस्ताहली कहे जाने वाले मध्य प्रदेश को देश की राजधानी से जोड़ता हैं।
यह रेलगाड़ी जबलपुर ((स्टेशन कोड:JBP, ओशो की जन्मस्थली) से हज़रत निज़ामुद्दीन (स्टेशन कोड:NZM) के बीच चलती हैं। ये रेलगाड़ी वर्त्तमान में हज़रत निज़ामुद्दीन में रूकती हैं जो नई डेल्ही रेलवे स्टेशन से 8 किलो मीटर की दूर पर हैं। वैसे भी दक्षिण एवं मुमबई जाने वाली ज्यादातर रेलगाड़ी आज कल हज़रत निज़ामुद्दीन से ही खुलती एवं रूकती हैं। संपर्क क्रांति रेलों के खोलने का मुख्य उद्देश्य प्रमुख शहरों/राजधानियों को देश की राजधानी से जोड़ना हैं।
ये रेलगाड़ी पश्चिम मध्य रेल के द्वारा संचालित होता हैं इसका मुख्यालय जबलपुर है।
यह सुपरफास्ट रेलगाड़ी हफ्ते में 3 दिन बुधवार, शुक्रवार एवं एतवार को जबलपुर एवं हज़रत निज़ामुद्दीन के बीच चलती हैं। ये रेलगाड़ी निम्नलिखित जगहों उत्तर प्रदेश झाँसी जंक्शन, राजस्थान (धौलपुर), हरियाणा में हज़रत निज़ामुद्दीन से पहले रूकती हैं। ये रेलगाड़ी डीजल एवं बिजली दोनों से चलती हैं।
ये रेलगाड़ी जबलपुर से रात 7.10 में खुलती हैं एवं सबेरे 9.05 में हज़रत निज़ामुद्दीन में पहुँचती हैं। इस रेलगाड़ी की टाइमिंग उनलोगों के लिए सहीं हैं। जिनको डेल्ही में दुसरे दिन सबेरे काम रहता हैं। ऐसे लोग दिन में अपना काम समाप्त कर के उसी दिन वापस दिल्ली से लौट सकते हैं। वापसी में ये रेलगाड़ी शाम के 5.25 में खुलती हैं एवं दुसरे दिन 7.45 में जबलपुर पहुँचती हैं। MP के लोग काफी समय से ऐसे रेलगाड़ीकी मांग कर रहे थे।
यह रेलगाड़ी कुल 905 किलो मीटर की दूरी 14 घंटे में तय करती हैं। ये रेलगाड़ी कुल 6 जगहों पे रूकती हैं एवं इसकी औसत स्पीड 65 किलोमीटर/घंटे की हैं। इस रेलगाड़ी के कम स्टॉपेज होने की वजह से ये काफी मांग में रहती हैं एवं इसमें रिजर्वेशन मिलना काफी मुश्किल होता हैं। हालांकि इस रूट पे कई अच्छे ट्रैंस हैं लेकिन इसकी मांग कम नहीं हुई है।
इस रेलगाड़ीमें स्लीपर क्लास के 14 डिब्बे, 3 ऐ सी के 3 डिब्बे, 2 ऐ सी के 1 डिब्बे, 1 ऐ सी +2 ऐ सी का 1 डिब्बा एवं 4 जनरल कम्पार्टमेंट हैं। इस रेलगाड़ी में कानों में हेडफ़ोन लगाए और हाथ में मोबाइल फ़ोन, स्मार्टफ़ोन और लैपटॉप लिए ट्रेन में सफ़र करते लोग भारत की एक अलग तस्वीर पेश करते हैं।
इस रेलगाड़ी की ऑनलाइन टिकटों की बुकिंग आई आर सी टी सी(IRCTC) के द्वारा की जाती है। इस रेलगाड़ी में विभिन्न श्रेणियों का किराया निम्नलिखित हैं।:ये रेलगाड़ी मधयम आय वर्ग के लोगों के दवरा काफी पसंद की जाती हैं, क्यूंकि ये कम समय लेते हुए दिल्ली पहुंचती हैं। यद्यपि जबलपुर से निज़ामुद्दीन के लिए और भी 2 अन्य रेलगाड़ी महाकौशल एक्सप्रेस एवं जबलपुर-निज़ामुद्दीन एक्सप्रेस भी हैं।
इस रेलगाड़ी की रोजाना चलाने की मांग हो रही एवं इस दिशा में प्रस्ताव मांगे गए हैं, उम्मीद हैं लोगों की ये मांग भी पूरी होगी।
आयतन प्रत्यास्थता मापांक
किसी पदार्थ का आयतन प्रत्यास्थता मापांक अथवा बल्क मोड्यूलस (bulk modulus; formula_1 या formula_2) एकसमान संपीड़न के मापन को व्यक्त करता है। इसे अत्यल्प दाब बढ़ाने के परिणामस्वरूप आयतन में होने वाली "सापेक्षिक" कमी के अनुपात से परिभाषित किया जाता है। इसकी अन्तर्राष्ट्रीय इकाई प्रणाली इकाई पास्कल है और इसकी विमीय रूप MLT है।
प्रत्यास्थता मापांक
यंग मापांक (Young's modulus) या प्रत्यास्थता मापांक (modulus of elasticity) एक संख्या है जो बताती है कि किसी वस्तु या पदार्थ पर बल लगाकर उसका आकार बदलना कितना कठिन है। इसका मान वस्तु के प्रतिबल-विकृति वक्र (stress–strain curve) के प्रवणता के बराबर होता है। परिभाषा के रूप में,
हावड़ा मुम्बई मेल
हावडा मुंबई भारतीय रेल के एक सुपरफास्ट रेलगाड़ी हैं, जो दक्षिण पूर्वी रेलवे ड़ीविज़न की और से चलती हैं। ये रेलगाड़ी हावडा (स्टेशन कोड : HWH)– मुंबई (स्टेशन कोड : MUM) के बीच चलती हैं। ये भारत के सबसे पुरानी रूट पे चलने वाली ट्रेन में से एक हैं। ये देश के 2 महत्वपूर्ण जगहों को जोड़ती हैं जो ब्रिटिश काल से ही भारत के इतिहास में अपना महत्व रखती हैं। यह रेलगाड़ी अकोला, भुसावल, नागपुर, बिलासपुर, रोउरकेला , टाटानगर एवं खरगपुर जैसे महत्वापूर्ण स्टेशनों पर रूकती हैं। ये कुल 43 जगहों पे रूकती हैं, नागपुर जंक्शन पे ये सबसे ज्यादा 20 मिनट् के लिए रूकती हैं।
यह रेलगाड़ी (12809) मुंबई से रात के 8.35 में खुलती हैं एवं तीसरे दिन सवेरे 5.50 AM में हावडा पहुँचती हैं, लोगों को काफी लम्बे समय तक इस रेलगाड़ी में रहना पड़ता हैं। ये जमशेदपुर (टाटा इंडस्ट्रीज एवं झारखण्ड क एक प्रमुख औद्योगिक सहर) को मुंबई एवं कोलकात्ता दोनों से जोड़ती हैं। हावडा मुंबई मेल (12810) जो हावडा से मुंबई तक जाती हैं, 1968 किलो मीटर की दूरी 33 घंटे एवं 15 मिनट में तय करती हैं, इसकी रफ़्तार 59.34 किलोमीटर/घंटे की हैं। इसके विपरीत मुंबई से हावडा आने वाली (12809) 33 घंटे 10 मिनट की दूरी तय करती हैं, जबकि इसकी रफ़्तार 59.19 किलोमीटर/घंटे की होती हैं।
इस रेलगाड़ी में स्लीपर क्लास के 13 डिब्बे, 3 ऐ सी के 3 डिब्बे, २ ऐ सी के 2 डिब्बे, 1 ऐ सी का 1 डिब्बा एवं 4 डिब्बे जनरल कम्पार्टमेंट के हैं। इस रेलगाड़ी में पैंट्री कार की भी सुविधा उपलब्ध हैं। जहा यात्री अपने मनपसंद खाने का आर्डर दे सकते हैं। जब इतनी लम्बी दूरी का सफर हो तब इसमें पैंट्री कार का होना काफी सुकून दिलाता हैं। इसकी देखभाल आई आर सी टी सी के द्वारा की जाती हैं, इस रेलगाड़ी के रस्ते में कई महत्वपूर्ण स्टेशन पड़ते हैं जहा पर आप पहले से अपने खाने का भी आर्डर कर सकते हैं। इसके अलावा ये रेलगाड़ी इतनी राज्यों से गुजरती हैं की आपको बिभिन्न प्रदेशों के खाने का स्वाद चखने को मिल जाता हैं।
सीजन के दिनों में इस रेलगाड़ी में आरक्षण मिलना एक कठिन कार्य होता हैं इसके अलावा, ये कई महत्वपूर्ण जगहों से होकर गुजरती हैं इसलिए इसकी मांग हमेशा बनी रहती हैं। इस रेलगाड़ी के कई समर्पित यात्री हैं जो केवल इसी रेलगाड़ी से ही सफर करना पसंद करते हैं  इस रेलगाड़ी की ऑनलाइन टिकटों की बुकिंग आई आर सी टी सी के द्वारा की जाती है। इस रेलगाड़ी में विभिन्न श्रेणियों का किराया निम्नलिखित हैं ये रेलगाड़ी भारतीय रेल की एक समृद्ध विरासत का हिस्सा हैं। मुंबई एवं हावडा के बीच रेलगाड़ी का परिचालन 1870 से प्राम्भ हुआ था, तब से इन दो शहरों के बीच की दूरी भी काफी कम हो गयी थी। ये रेलगाड़ी उसी समृद्ध विरासत को आगे बढ़ाती हैं।
अपरूपण गुणांक
पदार्थ विज्ञान में, अपरूपण प्रतिबल और अपरूपण विकृति के अनुपात को अपरूपण गुणांक (shear modulus' या modulus of rigidity) कहते हैं। इसे "G" (कभी-कभी "S" याr "μ" ) से निरूपित किया जाता है। :
जहाँ
अपरूपण गुणांक की एस आई इकाई पास्कल (Pa) है। इसकी विमा (dimension) MLT है।
अपरूपण गुणांक सदा धनात्मक होता है।
प्रत्यास्थ ऊर्जा
प्रत्यास्थ ऊर्जा (Elastic energy) वह स्थितिज यांत्रिक ऊर्जा है जो उस पदार्थ के आयतन या आकार को विकृत करने के कारण उस पदार्थ के अन्दर संगृहीत हो जाता है। इसे निम्नलिखित सूत्र से अभिव्यक्त किया जा सकता है-
जहाँ k पदार्थ का नियतांक है और x विकृति का माप है।
चुम्बकीय आघूर्ण
किसी चुम्बक का चुम्बकीय आघूर्ण (magnetic moment) वह राशि है जो बताती है कि उस चुम्बक को किसी वाह्य चुम्बकीय क्षेत्र में रखने पर वह कितना बलाघूर्ण अनुभव करेगा। छद़ चुम्बक, एक लूप जिसमें विद्युत धारा बह रही हो, परमाणु का चक्कर काटता इलेक्ट्रॉन, अणु, ग्रह आदि सभी का चुम्बकीय आघूर्ण होता है।
यदि किसी समतल धारावाही लूप में नियत धारा बह रही हो तो उससे एक चुम्बकीय क्षेत्र पैदा होता है। इस क्षेत्र की विशेषता उसका चुम्बकीय द्विध्रुव आघूर्ण होता है, जिसका व्यंजक निम्नलिखित है-
जहाँ
द्विध्रुव आघूर्ण एक सदिश राशि है जो लूप के क्षेत्र के लम्बवत होती है जैसा चित्र में दिखाया गया है।
क्यूरी ताप
भौतिकी और पदार्थ विज्ञान में क्यूरी ताप (Curie temperature (Tc)) या क्यूरी बिन्दु (Curie point) वह ताप है जिस पर उस पदार्थ का स्थायी चुम्बकत्व समाप्त हो जाता है और केवल प्रेरित चुम्बकत्व ही शेष रहता है।
प्रतिचुम्बकत्व
प्रतिचुम्बकीय पदार्थ वे हैं जिनमें बाहर से आरोपित चुम्बकीय क्षेत्र के उल्टी दिशा में चुम्बकीय क्षेत्र प्रेरित होता है। ये पदार्थ वाह्य चुम्बकीय क्षेत्र द्वारा प्रतिकर्षित (रिपेल) किये जाते हैं। अर्थात इनका व्यवहार अनुचुम्बकीय पदार्थों के चुम्बकीय व्यवहार के उल्टा होता है। प्रतिचुम्बकत्व एक क्वाण्टम यांत्रिक प्रभाव है और सभी पदार्थ यह गुण प्रदर्शित करते हैं।जब अन्य चुम्बकीय प्रभाव नगण्य हों तो ऐसे पदार्थों को प्रतिचुम्बकीय कह दिया जाता है। यह भी कह सकते हैं कि प्रतिचुम्बकीय पदार्थों की पारगम्यता (परमिएबिलिटी) μ से कम होती है।
उदहारण : जस्ता, बिस्मथ, नमक, जल, ताँबा, चांदी, हाइड्रोजन, हवा, एल्कोहल इत्यादि।
प्रतिचुम्बकत्व का गुण प्रदर्शित करने वाले कुछ उल्लेखनीय पदार्थ और उनकी पारगम्यता का मान नीचे की सारणी में दिए गए हैं-
अनुचुम्बकत्व
अनुचुम्बकत्व (Paramagnetism) पदार्थों का वह गुण है जिसमें पदार्थ बाहर से आरोपित चुम्बकीय क्षेत्र की दिशा में ही चुम्बकीय क्षेत्र पैदा करते हैं। ये पदार्थ वाह्य चुम्बकीय क्षेत्र द्वारा आकर्षित किये जाते है। इनका व्यवहार प्रतिचुम्बकीय पदार्थों के चुम्बकीय व्यवहार के ठीक उल्टा होता है। अधिकांश रासायनिक तत्त्व और कुछ रासायनिक यौगिक अनुचुम्बकीय पदार्थ हैं। अनुचुम्बकीय पदार्थों की आपेक्षिक चुम्बकीय पारगम्यता 1 या इससे अधिक होती है। अर्थात वे पदार्थ जिनमें सभी इलेक्ट्रॉन अयुग्मित हों, एक भी इलेक्ट्रान युग्मित न हों अनुचुम्बकत्व कहलाते हैं । एग्जांपल. एलमुनियम, टंगस्टन ,ऑक्सीजन आदि
कार्ल वाईश्ट्रास
कार्ल वाईश्ट्रास (Karl Weierstrass, 1815 ई. - १८९७ ई.) जर्मन गणितज्ञ थे।
वाईश्ट्रास का जन्म ३१ अक्टूबर, १८१५ ई. को बेस्टफ़ालिया के ऑस्टनफेल्ड ग्राम में हुआ था। आरंभ में ये मुंस्टर, दयट्श्चक्रोने और ब्राउन्सबेर्ख में अध्यापक रहे। ब्राउन्सबेर्ख में इन्होंने 'आबेल के फलनों' का अध्ययन आरंभ किया और यहाँ पर लिखित शोधपत्रों पर क्येनिग्सवेर्ख विश्वविद्यालय ने इन्हें ससम्मान पी-एच. डी. की उपाधि प्रदान की। ४९ वर्ष की आयु में ये बर्लिन विश्वविद्यालय में गणित के प्रोफेसर नियुक्त हुए। १८४९ ई. के पश्चात् 'आबेल के अनुकलों' पर इन्होंने एक ऐसे आश्चर्यजनक फलन का आविष्कार किया जिसके एक विशेष अंतर में कोई अवकल नहीं है। ये उन विश्लेषिक फलनों को अत्यंत महत्व दिया करते थे जिनका घात श्रेणी (पॉवर सीरीज) में विस्तार किया जा सके। १९ फरवरी, १८९७ ई. को बर्लिन में इनका देहांत हो गया।
वाल्ट ह्विटमैन
वाल्ट व्हिटमन (जन्म ३१ मई, १८१९ - ) अमरीका का महान् कवि।
बचपन से ही उसे प्रकृति से बड़ा प्रेम था और वह पाठशाला छोड़कर अकसर खेतों में या समुद्रतट पर विचरण करने के लिए निकल जाया करता था। ११ वर्ष की उम्र में ही उसने पढ़ाई छोड़ दी और वह एक समाचारपत्र के कार्यालय में शिक्षार्थी के रूप में प्रविश्ट हो गया। उसे देश विदेश में भ्रमण करने का भी बड़ा शौक था। ३७ वर्ष की उम्र तक उसने कंपोजिटर, बढ़ई और अध्यापक के रूप में दिन बिताए तथा कई संवादपत्रों में भी काम किया किंतु उसके उच्च विचार उसे पत्रकार जीवन तक सीमित न रख सके और उसने उसका परित्याग कर कविता के क्षेत्र में प्रवेश किया।
उसकी प्रथम रचना "लीब्ज ऑव ग्रास" पहली बार १८५५ ई. में प्रकाशित हुई। उस समय उसमें केवल १२ कविताएँ संगृहीत थीं, किंतु १८९२ में उसका जो संस्करण प्रकाशि हुआ उसमें उनकी संख्या बढ़कर १२३ हो गई। इस कवितासंग्रह के प्रथम बार प्रकाशि होते ही उसकी बड़ी तीव्र और कटु आलोचना शुरू हो गई। किंतु प्रसिद्ध विचारक इमर्सन ने उसका महत्व समझा और कहा कि मैं इसे 'बुद्धिचातुर्य की अद्भुत रचना' समझता हूँ। इसके बाद व्हिटमैन पर इमर्सन का प्रभाव बराबर बढ़ता गया, जैसा कि उसने स्वयं स्वीकार किया है।
व्हिटमैन ने 'स्पेसिमन डेज़' तथा गद्य में भी कई रचनाएँ प्रस्तुत कीं किंतु "लीव्स ऑव् ग्रास" पुस्तक ही उसके जीवनदर्शन का सबसे अधिक प्रतिनिधित्व करती है। वह ऐसा परिधान है जिसमें उसने जीवन के वर्ष वर्ष के अनुभव सी दिए हैं और उसे मनुष्य की आंतरिक गरिमा की ऐसी पोशाक के रूप में परिणत कर दिया है जिसे गर्व के साथ आज भी पहना जा सकता है। उसका लक्ष्य उसके इन शब्दों से स्पष्ट है-
व्हिटमैन के विचारों और भारतीय दर्शन में आश्चर्यजनक समानता है। वेदांतियों की तरह वह भी परमार्थ की प्राप्ति के लिए चिंतन और ध्यान पर बल देता है। यद्यपि उसने भगवद्गीता का अंग्रेजी अनुवाद भी पढ़ा तथापि पर कुछ विद्वानों का ख्याल है कि अमरीकन थॉरो के कारण ही उसे भारतीय दर्शन के प्रति अनुराग की प्रेरणा मिली। जो हो, इतना तो स्पष्ट है कि वेदांत की दृष्टि से देखने पर उसके विचार और भाव अधिक बोधगम्य तथा सरल प्रतीत होने लगते हैं।
सिडनी जेम्स वेव
सिडनी जेम्स वेव (१८५९ - १९४७) फेबियन समाजवादी विचारधारा के मुख्य सिद्धांतकार थे।
सिडनी जेम्स का जन्म निम्न मध्यम वर्ग के परिवार में हुआ था। माता पिता की आर्थिक स्थिति अच्छी तो न थी, फिर भी उन्हें शिक्षा के लिए स्विटजरलैंड और जर्मनी भेजा गया। लंदन विश्वविद्यालय में भी उन्होंने अध्ययन किया। १९ वर्ष की उम्र में उन्होंने जानपद सेवा में प्रवेश किया, और वहाँ पर १८९१ तक कार्य किया। इसके पश्चात् त्यागपत्र देकर वे फेबियन सोसयटी द्वारा समाजसुधार के कार्य में लग गए। उनके लेख 'फैबियन ऐसेज़' में प्रकाशित हुए जिन्हें वीट्रिस पीटर ने पढ़ा ओर वह इनसे प्रभावित हुई। १८९२ में वेब का विवाह बीट्रिस से हुआ। पीटर का परिवार १९वीं शताब्दी के औद्योगिक विकास से लाभान्वित था। यह बड़े उद्योगपति थे और धनाढ्य भी। इसके कारण बीट्रिस का संपर्क प्रमुख व्यक्तियों से था। १८८७ में व समाजकार्य में प्रविष्ट हुई थीं और अपने चचेरे भाई के साथ 'लाइफ ऐंड लेबर ऑव दी पीपुल ऑव लंडन' प्रकाशित कर चुकी थीं। सिडनी से भेंट के समय वह 'दि कोओपरेटिव मूवमेंट इन ग्रेट ब्रिटेन' पुस्तक पर कार्य कर रही थीं।
१८९२ में विवाह के पश्चात् उनका लंदनगृह बौद्धिक कार्य और गंभीर सामाजिक चिंतन का केंद्र बना। इसके पश्चात् इन दोनों ने मिलकर कई ग्रंथों की रचना की और स्थानीय सरकार, मजदूर संघ आंदोलन, निर्धन नियम प्रशासन और सहकारी आंदोलन पर निष्पक्ष अनुसंधान द्वारा व्यावहारिक विचार प्रस्तुत किए।
सक्रिय राजनीति और शासन से वेब का संपर्क काफी घनिष्ठ था। वे लंदन काउंटी कांउसिल के १८९२ से १९१० तक सदस्य थे और उन्हीं के प्रयासों के परिणामस्वरूप 'लंदन स्कूल ऑव इकनामिक्स ऐंड पोलिटिकल साइंस' की स्थापना हुई, तथा १९०२ से १९१९ तक उन्होंने इसमें जन प्रशासन के आचार्य का कार्य किया। १९२२ में वे संसद्सदस्य निर्वाचित् हुए और १९२४ में मैकडोनल के मंत्रिमंडल में 'बोर्ड ऑव ट्रेड' के सभापति नियुक्त हुए। १९२९ में जब मजदूर दल को पुन: सत्ता प्राप्त हुई तो वे उपनिवेश मंत्री नियुक्त हुए, जिस पद पर उन्होंने १९३१ तक कार्य किया। १९२९ में मैक्डानल के जोर देने पर उन्होंने पियरेज (बैरन पास फील्ड) स्वीकार की। १९३१ में उन्होंने जनजीवन से अलग रहकर अपना शेष जीवन लेखन कार्य में लगाया।
१९१३ में उन्होंने 'दी न्यू स्टेट्समैन' की स्थापना की। १९३२ में वे सोवियत संघ गए और वहाँ से लौटने पर १९३५ में अपनी पुस्तक 'सोवियत कम्युनिज्म' प्रकाशित की। १९४३ में बीट्रिस की मृत्यु हुई। उसके चार वर्ष बाद सिडनी की भी जीवनलीला समाप्त हुई।
पशु-रति
पशु-रति अथवा पशु-अनुरक्ति (Zoophilia) जानवरों पर यौन निर्धारण को समाहित करने वाली अपकामुकता को कहा जाता है। मनुष्य और गैर मनुष्य जानवरों के मध्य होने वाले अन्तर-प्रजातीय यौन गतिविधि को पशुगमन कहते हैं। इन शब्दों को सामान्यतः एक दूसरे के स्थान पर प्रयुक्त किया जाता है लेकिन कुछ शोधकर्ता इनमें आकर्षण (पशु-अनुरक्ति) और कार्य (पशुगमन) के रूप में विभेद करते हैं।
यद्यपि विभिन्न देशों में पशुगमन वैधानिक रूप से अवैध है तथा पशुगमन को जानवरों के साथ दुर्व्यवहार नियमों के अन्तर्गत अवैध माना जाता है तथा ये अपराध की श्रेणी में आता है।
मोशे बोगी यालोन
मोशे बोगी यालोन (हिब्रू भाषा में: משה יעלון; जन्म के समय का नाम: मोशे स्मिलान्स्की; जन्म: 24 जून 1950) एक इस्राइली राजनेता और इस्राइल के पूर्व सेना अध्यक्ष हैं। वर्तमान में वह इस्राइल के रक्षा मंत्री हैं।
टोटो भाषा
टोटो एक चीनी-तिब्बती भाषा है जो भारत और भूटान की सीमा पर टोटो आदिवासियों द्वारा टोटोपारा में बोली जाती है। हिमालयाई भाषा परियोजना टोटो के व्याकरण के पहली तस्वीर बनाने का प्रयास कर रही है।
टोटो भाषा यूनेस्को द्वारा गंभीर रूप से लुप्तप्राय भाषाओं की सूची मे शामिल है। एक अनुमान के अनुसार टोटो बोलने वालों की संख्या 1,000 है। अधिकांश परिवार इस भाषा का प्रयोग घर में करते हैं। हालांकि बच्चे इस भाषा का प्रयोग घर में सीखते हैं, परन्तु उन्हें स्कूल में बंगाली पढ़ाई जाती है।
दानस्तुति
ऋग्वेद में कतिपय ऐसे सूक्त तथा मंत्र हैं, जिनकी संज्ञा 'दानस्तुति' है। दानस्तुति का शाब्दिक अर्थ है 'दान की प्रशंसा में गाए गए मंत्र'। व्यापक अर्थ में दान के उपलब्ध में राजाओं तथा यज्ञ के आश्रयदाताओं की स्तुति में ऋषियों द्वारा गाई गई ऋचाएँ 'दानस्तुति' हैं। ऋग्वेद में दानस्तुति से संबद्ध सूक्तों की संख्या लगभग ४० है। उपर्युक्त सूक्तों में एक संपूर्ण सूक्त (१-१२६) दानस्तुति का है, किंतु शेष अन्य सूक्तों में सामान्यत: कुछ इनी-गिनी ऋचाएँ ही दानस्तुति के रूप में मिलती हैं।
इन सूक्तों में कुछ वस्तुत: विजय-प्रशस्ति-सूक्त हैं, जिनमें पहले इंद्र की स्तुति रहती है, क्योंकि इंद्र की सहायता से कुछ राजा अपने शत्रुओं पर विजय प्राप्त करते हैं। तदनंतर देवस्तुति के साथ विजयी राजा की प्रशस्ति भी संबद्ध हो गई है। आखिर में स्तोता के द्वारा अपने उस आश्रयदाता की स्तुति की जाती है, जिससे उसे बैल, घोड़े तथा युद्ध में विजित धन का दान मिला है। दूसरे प्रकार के सूक्त यज्ञ संबंधी हैं जो बहुत बड़े हैं और अधिकतर इंद्र देवता के हैं। ये सूक्त यज्ञ के अवसर पर पढ़े जाते हैं। इन सूक्तों के अंतिम भाग में कतिपय दानस्तुति परक ऋचाएँ उपलब्ध होती हैं। इनमें स्तोता यज्ञ के आश्रयदाता की स्तुति करता है, क्योंकि उसने स्तोता को यज्ञ की दक्षिणा प्रदान की है।
जर्मन विद्वान् विंटरनित्स की सम्मति में ये दानस्तुतियाँ अत्यंत महत्वपूर्ण हैं, क्योंकि ये धार्मिक दाताओं के पूर्ण नामों का उल्लेख करती हैं और ऐतिहासिक तथ्यों अथवा वास्तविक घटनाओं की सूचना देती हैं। एक भारतीय विद्वान् का विचार है कि ऋग्वेदिक युग में महायज्ञ का अनुष्ठान कई राजा मिलकर किया करते थे, इसी लिए दानस्तुति में प्राय: अनेक आश्रयदाताओं का उल्लेख एक साथ मिलता है। इसके अतिरिक्त, दानस्तुतियों में जिस नदी का नाम पाया जाता है उससे उस नदी के किनारे यज्ञ के अनुष्ठान होने की सूचना मिलती है। ('भारतीय अनुशीलन' नामक ओझा अभिनंदन ग्रंथ) वेदों को अपौरुषेय माननेवाले विशेषरूप से मीमोसकों की दृष्टि में इन दानस्तुतियों में या वेद में अन्यत्र ऐतिहासिक झलक आभासमात्र है।
ऋग्वेद के दशम मंडल का ११७वाँ सूक्त उत्कृष्ट अर्थ में दानस्तुति है। इसमें धन एवं अन्न के दान की महिमा गाई गई है। यह सूक्त ऋग्वेदिक युग की महान् उदात्त भावना क परिचायक है; उदाहरण के लिए इस सूक्त की पाँचवीं ऋचा का, जिसमें धनी पुरुष को दान के महत्व की प्रेरणा निहित है, भावार्थ नीचे प्रस्तुत किया जाता है-
अलीपुर जेल
अलीपुर जेल या अलीपुर केन्द्रीय जेल (बंगाली: আলিপুর কেন্দ্রীয় সংশোধনাগার) कोलकाता में स्थित एक ऐतिहासिक जेल है, जहाँ ब्रिटिश शासन के दौरान राजनैतिक बंदियों को रखा जाता था। प्रसिद्ध क़ैदियों में सुभाष चन्द्र बोस भी थे जिन्हें यहाँ गया था। जेल परिसर में अलीपुर जेल प्रेस भी स्थित है।
हाइक मैसेंजर
हाइक मैसेंजर इन्टरनेट के द्वारा एक स्मार्ट फोनों पर चलने वाली एक तत्क्षण मेसेजिंग सेवा थी। इसके उपयोगकर्ता एक-दूसरे को टेक्स्ट संदेश के अलावा ऑडियो, छवि, फाइल, वॉइस संदेश, वीडियो तथा अपनी स्थिति भेज सकते थे।
इसकी शुरूआत 12 दिसम्बर 2012 में हुई और अप्रैल 2013 में भारती सॉफ्टबैंक से लगभग 46.5 करोड़ रूपए के वित्त पोषण का अपना पहला दौर उठाया। हाइक भारती एंटरप्राइजेज (भारतीय कम्पनी) और सॉफ्टबैंक (जापानी कम्पनी) के बीच एक संयुक्त उद्यम था।
हाइक मैसेंजर के जरिए हम शब्दों के संदेश के अलावा ग्राफिकल स्टीकर ,इमोशन्स ,चित्र ,वीडियो ,ऑडियो फाइल वॉइस संदेश इत्यादि भेज सकते थे।  हाइक मैसेंजर की स्थापना भारती इंटरप्राजेस के केविन भारती मित्तल ने 12 दिसम्बर 2012 को की थी।
मारी आंत्वानेत
मारी आंत्वानेत (जन्म: मारिया आंतोनिया जोसेफा जोहाना; 2 नवंबर 1755 – 16 अक्टूबर 1793) फ्रांसीसी क्रांति से पहले फ्रांस की आखिरी रानी थी। वह ऑस्ट्रिया की राजकुमारी के रूप में पैदा हुई थी और महारानी मारिया थेरेसा और पवित्र रोमन सम्राट फ्रांसिस प्रथम की सबसे छोटी संतान थी। उनका मई 1770 में 14 वर्ष की उम्र में फ्रांस की राजगद्दी के उत्तराधिकारी लुई-अगस्टे से विवाह हुआ। 10 मई 1774 को, उनके पति सोलहवें लुई के रूप में सिंहासन पर बैठें और वह रानी बन गईं।
फ़्रांस के शाही दरबार में मारी आंत्वानेत की स्थिति में सुधार हुआ, जब शादी के आठ साल बाद उन्हें बच्चे होने लगे। हालांकि, वह लोगों के बीच तेजी से अलोकप्रिय हो गई जब फ्रांसीसी पत्रिकाओं ने उन पर फ्रांस के कथित दुश्मनों — विशेष रूप से उनके मूल देश ऑस्ट्रिया से सहानुभूति रखने का और उनके बच्चों के नाजायज होने का आरोप लगाते हुए उन्हें दुश्चरित्र एवं चरित्रहीन बोला। क्रांति के दौरान, उन्हें "मैडम डेफिसिट" के रूप में जाना जाता था क्योंकि देश के वित्तीय संकट को उनके खर्चीले व्यवहार और कई बुद्धिजीवियों के सामाजिक और वित्तीय सुधारों का विरोध करने का दोषी ठहराया गया था।
क्रांति के दौरान जब सरकार ने शाही परिवार को अक्टूबर 1789 में तुइलरीज़ पैलेस में नजरबंद कर दिया था, तो मारी आंत्वानेत से कई घटनाओं को जोड़ा गया था। जून 1791 में इस कैद से भागने का प्रयास के कारण उनकी भूमिका पर विनाशकारी प्रभाव पड़ा। 10 अगस्त 1792 को, ट्यूलरीज पर हुए हमले ने शाही परिवार को असेंबली में शरण लेने के लिए मजबूर किया और उन्हें 13 अगस्त को अलग जेल में कैद कर दिया गया। 21 सितंबर 1792 को राजशाही को समाप्त कर दिया गया था। सोहलवें लुई को 21 जनवरी 1793 को गिलोटिन द्वारा मृत्युदंड दे दिया गया। मारी आंत्वानेत का मुकदमा 14 अक्टूबर 1793 को शुरू हुआ था और दो दिन बाद उन्हें राजद्रोह का दोषी ठहरा के मृत्युदंड दे दिया गया।
प्रमोद रंजन चौधरी
प्रमोद रंजन चौधरी (1904 – सितम्बर 28, 1927) एक बंगाली क्रांतिकारी थे। उन्होंने अंग्रेज़ शासन के विरुद्ध आवाज़ उठाई थी।
प्रमोद का जन्म चिट्टागॉन्ग के केलिशहर में हुआ जो अब बंग्लादेश में है। उनके पिता का नाम श्री ईशान चन्द्र चौधरी था। 1920 में शिक्षा के दौरान वह अनुशीलन समिति से जुड़ गए जो कि एक क्रांतिकारी संगठन के रूप में प्रसिद्ध है। 1921 में वह असहयोग आन्दोलन से भी जुड़ गए।
1925 में चौधरी को दक्षिणेश्वर बम कांड में संदिग्ध के रूप में पकड़ा गया था और कड़ी सज़ा सुनाई गई। अलीपुर जेल में जहाँ वह बन्द थे, चौधरी ने मई 28, 1927 को भूपेन्द्र नाथ चटर्जी को मार डाला जो पुलिस के डिप्टी कमिशनर थे। इसी के कारण उसे सितम्बर 28, 1927 को फाँसी दे दी गई।
जमदा शाही
जमदा शाही (Jamda Shahi) भारत के उत्तर प्रदेश राज्य के बस्ती ज़िले में स्थित एक गाँव है।
जमद शाही एक बार मुस्लीम स्कूल दारुल उलूम अलिमिया जामदा शाही जिला बस्ती है जिसका निर्माण २५ वर्ष पहेले हुआ था इसका नाम मालन अलिमिया राजवी के नाम पे पढा था यहाँ पर गरीबी की सख्या 8.2% है यहा पर वुद्धी बहुत तेजी से हुआ है पश्चिम में पुरेना पूरब में मझुवा मीर है।
दारुल उलूम अलिमिया जामदा शाही जिला बस्ती- उत्तर प्रदेश का दूसरा सबसे बड़ा सुन्नी मुस्लिम मदरसा है। इसमें सन् 2014 में लगभग 1,500 छात्र पढ़ते थे। छात्र वहीं पर रहते हैं। यहाँ 50 मौलाना पढ़ने की लिये है और 2014 में इसके प्रिंसपल मौलाना फारुक अशरफी थे।बस्ती जिले के मौसम को चार सत्रो में विभाजित किया सकता है। मध्य नवंबर से फरवरी तक सर्दियों के मौसम, मई से जून गर्मी के मौसम, जुलाई से सितंबर के अंत मानसून के मौसम, मध्य नवंबर से अक्टूबर मानसून का मिलन मौसम है। सर्दियों में कोहरा बहुत ही हो जाता है। और गर्मियों में बहुत ही लू चलती है वर्षा: - जिले में औसत वार्षिक वर्षा 1166 मिमी है। तापमान: - सर्दियों के मौसम के दौरान औसत न्यूनतम तापमान लगभग 9-15 तक डिग्री सेल्सियस है और गर्मी के मौसम के दौरान कम से कम लगभग 25 डिग्री सेल्सियस दर्ज किया गया है, जबकि अधिकतम 44 डिग्री सेल्सियस मतलब है आर्द्रता: - दक्षिण पश्चिम मानसून के मौसम में सापेक्षिक आर्द्रता 70 प्रतिशत से ऊपर जाता है गर्मियों में हवा में बहुत शुष्क है। हवाओं: - जिले में औसत वार्षिक हवा कि गति 2 से 7.1 किमी / घंटे पूर्व से पश्चिम कि तरफ चलती रहती है कभी कभी गर्मियों के मौसम के शुरुआत में तेज आंधी चलती है जिसकी गति 50 से 80 किमी / घंटे तक होती है।
यहाँ पर उर्दू, हिंदी भोजपुरी प्रचलित हैं।
स्थानीय आबादी के 97.6% लोग मुस्लिम और 2.4% लोग हिन्दू हैं।
कांस्य पदक
कांस्य पदक आमतौर पर किसी स्पर्धा में जैसे ओलंपिक खेल, राष्ट्रमंडल खेल इत्यादि में तीसरे स्थान पर रहने वाले खिलाड़ी को दिया जाता है। विजेता को स्वर्ण पदक व दूसरा स्थान पाने वाले को रजत पदक दिया जाता है। तीसरे स्थान पर रहने वाले खिलाडी को काँस्य पदक देने कि प्रथा सेंट लुईस मिसौरी में आयोजित १९०४ के ओलंपिक खेलों से शुरु हुई।
ओलंपिक खेलों में देने के लिये पदक बनाना मेज़बान देश कि जिम्मेदारी होती है। १९२८ के ग्रीष्मकालीन ओलम्पिक से लेकर १९६८ के ग्रीष्मकालीन ओलम्पिक तक काँस्य पदक की रूपरेखा लगभग एक जैसी रही। सामने का हिस्से का रेखाँकन फ्लोरेंस के एक कलाकार गिसेपी कैसियोली ने बनाया था जिसमें नीचे मेज़बान शहर का नाम लिखा होता था। जबकि पीछे का हिस्से पर एक ओलंपिक विजेता का रेखाचित्र होता था। १९७२ से २००० तक एक छोटे परिवर्तन के साथ सामने की तरफ कैसियोली का ही रेखाँकन बना रहा जबकि पीछे की तरफ मेज़बान शहर से सम्बन्धित कलाकृति बनी होती थी। कैसियोली के रेखाकंन में यूनानी खेल को आयोजित कर रहे रोम के एक अखाड़े की तसवीर बनी होती थी। एथेंस में हुए २००४ ग्रीष्मकालीन ओलम्पिक में ६० मीमी के व्यास वाले पदक के दोनों तरफ एलेना वोत्सी द्वारा बनाई गई एक नई कलाकृति का प्रयोग किया गया। कुछ खेलों जैसे की मुक्केबाजी, ताईक्वांडो, जूडो, कराटे इत्यादि में सेमी फाइनल मुकाबला हारने वाले दोनों खिलाडियों को एक, एक यानी कुल २ काँस्य पदक दिए जाते हैं।
तेगअली
उस्ताद तेगअली भारतेन्दु हरिश्चन्द्र के समकालीन हिन्दी (भोजपुरी) साहित्यकार थे। उनके जन्म-मरण के संबंध में केवल इतना ही ज्ञात है कि वे भारतेंदु जी के समकालीन थे और उनकी मंडली में उठते-बैठते थे। काशी के तेलिया नाले और भदऊँनामक मुहल्ले में उनका निवासस्थान बताया जाता है। वेशभूषा, रहन सहन और बोलचाल में बनारसी थे।
कोई शिक्षा-दीक्षा नहीं हुई थी। रचनाएँ 'काशिकी' में हुई हैं। कहीं-कहीं उर्दू शब्दों का प्रयोग हुआ है और 'अमरदपस्ती' में कुछ मुसलमानी संस्कारों की बू होने के बावजूद निर्गुण और सूफी विचारधारा से ओतप्रोत हैं। रचनाओं की शब्दावली सरल, सुबोध एवं भाषा चलती हुई बनारसी या काशिकी है। इनकी रचनाएँ होली, कजली के दंगलों में चाव से पढ़ी जाती थीं। ये स्वयं भी उनमें भाग लेते थे। रचनाओं में बनारसी संस्कृति और जीवन का चित्रण बनारसी शैली में मिलता है।
तेगअली ने अपनी रचनाओं में अपना उपनाम 'राजा' रखा है। रामकृष्ण वर्मा ने उनकी गजलों का प्रथम प्रकाशन 'बदमाश दर्पण' में किया था। उपलब्ध रचनाओं का संकलन 'रुद्र' काशिकेय ने 'तेगअली और काशिका' नामक संग्रह में प्रकाशित किया है। इसमें बिरहा ९, चैती ५, कजली ३, भजन ५, गज़ल २३ संग्रहीत हैं। उदाहरण--
त्सेंग क्वो फान
त्सेंग क्वो फान (Zeng Guofan ; traditional Chinese: 曾國藩; simplified Chinese: 曾国藩; pinyin: Zēng Guófān; Wade–Giles: Tseng Kuo-fan, Styled Bóhán 伯函 and variably Díshēng 滌生; Posthumous name: Wenzheng 文正; created Marquis Yiyong of the First Class 一等毅勇侯, 世襲罔替) ; 26 नवम्बर, 1811 – 12 मार्च, 1872)) हूनान के निवासी एक राजनीतिज्ञ और विद्वान् सेनापति थे। उन दिनों हूतान में थायपिंग विद्रोह (Taiping Rebellion) बहुत जोरों पर था जिसका दमन करने के लिये त्सेंग ने स्वयंसेवकों की सेना तैयार की थी। १८५७ में उन्हें चेकियांग के सेनापति का पद दिया गया। १८६४ में विद्रोहियों का दमन करने के लये उन्होंने नानकिंग को चारों ओर से घेर लिया था। त्सेंग की १५६ रचनाओं का संग्रह हुंग-छांग ने सन् १८७६ में संपादित कर प्रकाशित किया। नए चीन के इतिहास में त्सेंग को देशद्रोही के रूप में चित्रित किया गया है।
कांसताँ त्रोयों
कांसताँ त्रोयों (Constant Troyon ; १८१० - १८६५) प्रसिद्ध प्रकृतिवादी फ्रेंच कलाकार था। वह भूदृश्य और पशु चित्रांकन में अभिनव शैली का पुरोधा था।
उसका जन्म पेरिस के निकट सेब्र ( Sèvres,) में १८१० में हुआ। प्रारंभिक २० वर्षों में चीनी मिट्टी पर अलंकरण द्वारा पिता की कला सीखी, तत्पश्चात् भ्रमण और दृश्यांकन किया। फिर पोक्वे प्लान का शिष्यत्व ग्रहण किया। १८४६ में पाल पाटर की प्रसिद्ध कलाकृति 'युवा साँड' ने इसे प्रभावित किया। १८५० से लेकर मृत्यु पर्यन्त का जीवन इसकी कला का स्वर्णकाल है। उसने पाटर पाल, रेबैट की कृतियों से प्रभाव ग्रहण कर अपनी चित्रांकन प्रतिभा को नवीन शैली और स्वीय व्यक्तित्व की छाप डालने वाली कृतियों में उद्भासित किया। वह १८६५ में पेरिस में मरा। लंदन, लूब्र, ग्लास्गो और अमरीका की चित्रदीर्घाओं में उस के चित्र संगृहीत हैं।
फ्रेंच इंटरनेशनल स्कूल, बम्बई
फ्रेंच इंटरनेशनल स्कूल, बम्बई (, EFIB) वर्ली, मुम्बई, भारत में समुद्र के निकट स्थित एक फ्रेंच अन्तर्राष्ट्रीय विद्यालय है।
विद्यालय की स्थापना 1983 में हुई। इसमें शिशु-विहार से उच्च माध्यमिक स्तर (आयु 2 से 18 वर्ष) की शिक्षा दी जाती है।
लीसे फ़्रांसीस, दिल्ली
लीसे फ़्रांसीस, दिल्ली (Lycée Français de Delhi या एलएफडी) दिल्ली स्थित फ्रेंच इंटरनेशनल स्कूल है। इसमें "मेटेर्नेले" (शिशु-विहार) से "लीसे" (उच्च माध्यमिक स्तर) की शिक्षा दी जाती है।
अजित बरुवा
अजित बरुवा (; १९ अगस्त १९२६ से ३ एप्रिल २०१५) एक कवि-सहित्यिक, अनुवादक और प्रशाशनिक विषया थे। "ब्रह्मपुत्र इत्यादि कविता" ग्रन्थ के लिए उन्हे सन १९८९ में साहित्य अकादमी पुरस्कार (असमिया) मिला। १९६३ के "जेंराइ" कविता के लिए वे जनप्रिय हुए। इलियत की शैली असमीया कविताओ में लाकर वे एक प्रकार से असमीया कविता की बौद्धिकता वापस लाए। ३ एप्रिल २०१५ को ८९ साल की उम्र में वे परलोक सिधारे।